Kooli tegevuseks saadi Tallinnas Tehnika tänavas asuvad endise raudtee tehnikakooli ruumid. Sõjakool tegutses sõjaministeeriumi vahetus alluvuses. Kooli õppetöö alguseks on peetud 22. aprilli, mil ilmus ka esimene sõjakooli ülema päevakäsk oma allüksusele ja toimus kooli pidulik avamine. Ülemjuhataja kindralmajor Johan Laidoner tuletas kooli avamisel peetud sõnavõtus kasvandikele meelde, et tegemist pole enam monarhistliku sõjaväega, vaid  demokraatliku vabariigi rahvaväega, mille kindlus seisneb vastastikusel sõbralikkusel ja üksteisest arusaamisel.